b'\n_START_ARTICLE_\nJuanito (maskota)\n_START_PARAGRAPH_\nJuanito je bila uradna maskota Svetovnega prvenstva v nogometu 1970. Predstavlja de\xc4\x8dka po imenu Juan, na koncu imena je pomanj\xc5\xa1evalna kon\xc4\x8dnica "-ito". Oble\xc4\x8den je v majico mehi\xc5\xa1ke nogometne reprezentance, na glavi pa nosi sombrero, zna\xc4\x8dilen za Mehiko in njihove tradicionalne kavboje charre.  Na klobuku je viden napis "MEXICO 70" ("MEHIKA 70"). Kot ve\xc4\x8dina maskot Svetovnih prvenstev v nogometu ima tudi Juanito ob sebi nogometno \xc5\xbeogo, na ve\xc4\x8dini slik jo ima pod desno nogo, ponekod pa tudi v levi roki._NEWLINE_Po uveljavitvi maskot na Svetovnem prvenstvu v nogometu 1966, ko so Angle\xc5\xbei za maskoto postavili \xc5\xbeival, so Mehi\xc4\x8dani \xc5\xbeeleli vpeljati za maskoto \xc5\xa1e prvega \xc4\x8dloveka.   Ker so tudi \xc5\xbeeleli popularizirati \xc5\xa1port pri mladini, so za maskoto izbrali majhnega de\xc4\x8dka. Ime Juan je bila nato dokaj logi\xc4\x8dna izbira, saj je to pogosto \xc5\xa1pansko ime.'